**Servisná zmluva**

uzatvorená podľa ustanovenia § 269 ods. 2 zákona č. 513/1991 Zb. Obchodný zákonník, v znení neskorších predpisov a príslušných ustanovení zákona č. 343/2015 Z. z. o verejnom obstarávaní a o zmene o doplnení niektorých zákonov, v znení neskorších predpisov (ďalej len „zmluva“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Objednávateľ:** |  |
| Obchodné meno: | **Fakultná nemocnica Trenčín** |
| Sídlo: | Legionárska 28, 911 71 Trenčín |
| IČO: | 00610470 |
| DIČ / IČ pre DPH: | 2021254631 |
| zastúpený: | Ing. Michal Plesník, riaditeľ |
| IČO:  IČDPH:  DIČ:  Banka:  Bankové spojenie: | 00610470  SK2021254631  2021254631  Štátna pokladnica, Bratislava  SK23 8180 0000 0070 0028 0438 |

(ďalej len „Objednávateľ“)

**a**

|  |  |
| --- | --- |
| **Poskytovateľ:** |  |
| Obchodné meno: |  |
| Sídlo: |  |
| IČO: |  |
| DIČ / IČ pre DPH: |  |
| Registrácia: |  |
| Štatutárny zástupca: |  |
|  |  |
| Bankové spojenie: |  |
| IBAN: |  |

(ďalej len „Poskytovateľ“

pričom Objednávateľ a Poskytovateľ ďalej spoločne ako „zmluvné strany“)

**Článok I.**

**Úvodné ustanovenia**

1. Objednávateľ je štátna príspevková organizácia, ktorej zriaďovateľom je Ministerstvo zdravotníctva SR, a ktorá je v zmysle § 3 ods. 1 písm. a) zákona č. 523/2004 Z. z. o rozpočtových pravidlách verejnej správy, v znení neskorších predpisov poskytovateľom zdravotnej starostlivosti. Objednávateľ je právnickou osobou zapísanou v registri organizácií vedenom Štatistickým úradom SR, v ktorom je zaradená ako organizácia ústrednej štátnej správy.
2. Poskytovateľ je obchodnou spoločnosťou založenou podľa slovenského právneho poriadku a v súlade s § 2 ods. 2 písm. a) ObZ v znení neskorších predpisov, podnikateľom.
3. Podkladom na uzavretie tejto zmluvy je ponuka úspešného uchádzača predložená v postupe zadávania nadlimitnej zákazky na uskutočnenie servisných prác podľa § 66 ods. 7 ZVO pod názvom „Pozáručný servis a pravidelná údržba zdravotníckych prístrojov II – časť 2“.

**Čl. II.**

**Predmet zmluvy**

1. Predmetom tejto zmluvy je **servis, údržba, oprava a kontrola** výrobkov zdravotníckej techniky – prístrojov vyrobených, resp. dodaných pod značkou „GETINGE a MAQUET“ (ďalej len „zdravotnícka technika“ alebo „prístroje“) vrátane výmeny náhradných dielov potrebných k oprave. Táto zdravotnícka technika je bližšie špecifikovaná v  **Prílohe č. 1** tejto zmluvy. Príloha č. 1 je neoddeliteľnou súčasťou tejto zmluvy.
2. **Servis** je najširší komplex služieb, ktorý zahŕňa v sebe okrem údržby, opravy, kontroly aj ďalšie dohodnuté služby, napr. obnovenie softwaru prístroja dodávaného zdarma, inštalácia užívateľského softvéru zakúpeného objednávateľom, úpravy prístrojov pre zabezpečenie bezpečnej prevádzky podľa schválených nápravných opatrení, modifikácie prístrojov na dosiahnutie najvyššej úrovne kvality, meranie elektrických parametrov z hľadiska bezpečnosti.
3. **Údržba** zahrnuje činnosť, ktorou sa odstraňujú nežiadúce a odstrániteľné zmeny na zdravotníckej technike, ku ktorým došlo v dôsledku ich používania, vrátane výmeny opotrebovaných dielov. Účelom údržby je zachovať spôsobilosť zdravotníckej techniky k jej užívaniu. Podľa tejto zmluvy bude údržba vykonávaná ako **preventívna** - podľa návodu výrobcu na vykonávanie preventívnej údržby prístroja.
4. **Oprava** je činnosť, ktorá vedie k odstráneniu vád na zdravotníckej technike vzniknutých. Podľa tejto zmluvy bude oprava vykonávaná ako:
   1. **oprava u Objednávateľa:**

**bežná oprava** porúch prístrojov vykonávaná na pracovisku Objednávateľa

(bežnou opravou nie je generálna oprava).

* 1. **oprava v priestoroch výrobcu:**

**dielenská oprava** porúch prístrojov vykonávaná v priestoroch výrobcu; vykonanie takejto opravy nebude zahrnuté do tzv. paušálnej ceny, ale bude hradené zvlášť. Súčasťou dohody o vykonaní dielenskej opravy bude dohoda o úhrade dopravy prístroja. Poskytovateľ na požiadanie Objednávateľa predloží pred vykonaním dielenskej opravy predbežný rozpočet ceny opravy Objednávateľovi.

1. **Kontrola** je činnosť, ktorou sa zisťuje bezporuchová činnosť všetkých častí zariadenia a súlad aktuálnych parametrov s predpísanými parametrami. Jedná sa o **bezpečnostno – technickú kontrolu** **(BTK)** predpísanú výrobcom za účelom zistenia stability jednotlivých parametrov zariadenia.
2. Frekvencia preventívnej údržby (PÚ) a bezpečnostno – technickej kontroly (BTK) je **jedenkrát ročne**.
3. V rámci predmetu zmluvy sa poskytovateľ zaväzuje vykonávať tieto servisné práce:

* pravidelné preventívne prehliadky predpísané výrobcom prístrojov (PBTK) – minimálne 1x ročne;
* periodické preventívne údržby prístrojov (PMP/PMI) podľa pokynov výrobcu – min. 1x ročne;
* kontrolu bezpečnosti prístrojov;
* pravidelnú kontrolu kvality a parametrov obrazu (pokiaľ sú prístroje vybavené zobrazovacou jednotkou);
* prevedenie zálohovania SW nastavenia a údržby lokálnej DB;
* softwarovú aktualizáciu predpísanú výrobcom prístrojov;
* opakovanú skúšku elektrických prístrojov (DER) – min. 1x ročne;
* funkčne potrebné čistenie a mazanie;
* služby reaktívnej podpory – opravy porúch na prístrojoch;
* výmena dielov z dôvodu ich bežného opotrebenia;
* kontrolu všetkých prevádzkových a ochranných systémov podľa predpisov výrobcu prístrojov o výkone údržby (Service Test Procedure, STP);
* kontrolu všetkých mechanických a elektrických hodnôt prístrojov podľa prevádzkových predpisov výrobcu;
* vykonávanie všetkých bezpečnostných technických kontrol podľa všeobecne záväzných právnych predpisov, vydanie potvrdenia a dokumentácie servisného zásahu. Prístroje budú označený štítkom s dátumom ďalšej kontroly, rovnako bude dátum nasledujúcej kontroly uvedený aj v servisnom výkaze pravidelnej kontroly.

Súčasťou servisnej starostlivosti je aj bezplatná služba telefonickej podpory v pracovnom čase od 8:00 do 16:30 hod.

1. Súčasťou servisu, údržby, opravy (s výnimkou dielenskej) a kontroly sú aj dopravné služby.
2. V rámci predmetu zmluvy je zaručená bezplatná pravidelná prehliadka prístrojov v intervale ~~6 mesiacov~~ 12 mesiacov.
3. V rámci predmetu zmluvy nie je zahrnuté:

* odstraňovanie porúch alebo poškodení spôsobených neodbornou manipuláciou,
* použité náhradné diely.

**Čl. III.**

**Cena a platobné podmienky**

1. Ceny za poskytované služby sú uvedené v **Prílohe č. 2** tejto zmluvy.
2. Zmluvné strany sa dohodli, že cena za služby bližšie určené v Čl. II. zmluvy bude účtovaná ako **paušálna cena**. Fakturácia sa uskutoční raz mesačne.
3. Splatnosť každej faktúry je 60 dní odo dňa jej doručenia Objednávateľovi. Faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších právnych predpisov. V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/alebo nebude obsahovať všetky uvedené náležitosti, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. Nová lehota splatnosti opravenej faktúry začne plynúť odo dňa preukázateľného doručenia opravenej faktúry Objednávateľovi. Poskytovateľ je povinný vystaviť faktúru najneskôr do konca príslušného kalendárneho mesiaca.
4. Cena servisných prác dohodnutá v Prílohe č.2 zmluvy zahŕňa odmenu za vykonanie servisných a iných prác podľa čl. II zmluvy (všetky náklady a práce servisného technika spojené so servisnou starostlivosťou), celkové cestovné náklady od výjazdu servisného technika do sídla Objednávateľa a späť, HW a SW náhradné diely, okrem komerčných upgrade, ktoré rozširujú funkciu prístroja, náklady na spotrebný a údržbový materiál použitý pri servisných prácach podľa čl. II zmluvy, náklady na údržbové sady, náklady na demontáž, odvoz a likvidáciu použitých náhradných dielov a spotrebného materiálu.

**Čl. IV.**

**Špecifikácia práv a povinností zmluvných strán**

1. Poskytovateľ je povinný oznámiť príchod pracovníkov na výkon údržby min. 3 pracovné dni pred začatím každej **údržby**. Objednávateľ je povinný umožniť prístup servisného technika Poskytovateľa k zdravotníckej technike na oznámený termín.
2. Objednávateľ určí **oprávnených pracovníkov**, ktorí budú potvrdzovať pracovné výkazy a materiálové výdajky. Zariadenie po oprave preberá oprávnený pracovník podpisom na pracovnom výkaze servisného technika Poskytovateľa.
3. Objednávateľ je povinný umožniť prístup k zdravotníckej technike servisnému technikovi Poskytovateľa na vykonanie servisných výkonov a údržby bez časových strát v riadnej pracovnej dobe od 8.00 do 15.00 hod.
4. Objednávateľ je povinný bez zbytočného odkladu informovať Poskytovateľa o akejkoľvek zmene údajov uvedených v Prílohe č. 1, napr. požadovaná zmena zaradenia zdravotníckej techniky, zmena umiestnenia zdravotníckej techniky atď.
5. Objednávateľ je povinný zabrániť zásahom tretej osoby do zdravotníckej techniky bez súhlasu Poskytovateľa. Inštaláciu náhradných dielov je oprávnený vykonávať výhradne servisný technik Poskytovateľa s platnou certifikáciou, ktorý je zodpovedný za jej vykonanie, podľa odporúčaní výrobcu. V prípade zásahu tretích osôb nenesie Poskytovateľ žiadnu zodpovednosť za spôsobené škody a súčasne nárok na uplatnenie práv zo záruky Objednávateľovi zaniká.
6. V prípade výmeny poškodeného dielu za diel repasovaný, t.j. opravený a odskúšaný (ďalej len „REP“) zaplatí Objednávateľ Poskytovateľovi cenu za REP diel, pričom súčasne pri prebratí REP dielu odovzdá Objednávateľ zástupcovi Poskytovateľa aj poškodený diel. V prípade neodovzdania poškodeného dielu je Poskytovateľ oprávnený účtovať cenu za REP diel vo výške ceny nového dielu.

**Čl. V.**

**Servisné podmienky**

1. Preventívne prehliadky prístrojov budú vykonávané v termínoch a podľa pokynov výrobcu.
2. Na základe písomných (alebo telefonicky a písomne potvrdených) hlásení Objednávateľa Poskytovateľovi o vzniku závady/ poruchy na prístroji, je Poskytovateľ, resp. ním poverený servisný technik, v prípade závady/ poruchy na prístroji povinný zareagovať na hlásenie do 1 pracovného dňa od nahlásenia závady/poruchy, dostaviť sa fyzicky na opravu maximálne do 2 pracovných dní od nahlásenia vady/poruchy. Poskytovateľ je povinný odstrániť závady/ poruchy na prístroji alebo zabezpečiť opravu prístroja, t. j. zabezpečiť jeho plné sfunkčnenie najneskôr do 2 pracovných dní od nástupu servisného technika na opravu bez potreby náhradných dielov potrebných pre uvedenie prístroja do prevádzky, do 8 pracovných dní od schválenia cenovej ponuky Objednávateľom pri potrebe dodania náhradných dielov. Poskytovateľ sa zaväzuje akceptovať aj mailové hlásenia o vzniku závady/ poruchy na zariadení.
3. V prípade omeškania Poskytovateľa s výkonom činností podľa tejto zmluvy, najmä podľa čl. V zmluvy má Objednávateľ nárok na zaplatenie zmluvnej pokuty vo výške 50 Eur za každý aj začatý deň omeškania
4. Poskytovateľ sa zaväzuje mať k dispozícii všetky originálne náhradné diely v potrebnom množstve, ktoré budú potrebné k prípadnej oprave závady/ poruchy, údržbe prístroja. Poskytovateľ zašle Objednávateľovi pred opravou cenovú ponuku na náhradné diely na odsúhlasenie.
5. Oprávnená osoba Objednávateľa za nahlasovanie závad/ porúch:

Libor Bordovský, referent referátu zdravotníckej techniky, e-mail: libor.bordovsky@fntn.sk, tel.č. +421905871792

Zodpovedná osoba poskytovateľa pre prevzatie hlásenia závad/ porúch:

......................., e-mail: ................................, mob.: ...............................

1. Výkon servisných prác bude realizovaný prostredníctvom autorizovaného servisného technika. Dokladom o riadnom vykonaní servisnej práce je pracovný výkaz s uvedeným označením prístroja (vrátane výrobného čísla), popisom závady, popisom vykonaných činností a zoznamom použitých náhradných dielov alebo spotrebného materiálu (vrátane objednávacích čísiel). Pracovný výkaz predloží servisný technik Poskytovateľa osobne, ihneď po prevedení opravy alebo prehliadky, na potvrdenie zodpovedným pracovníkom Objednávateľa (v poradí: vedúci oddelenia/kliniky a následne referent z referátu zdravotníckej techniky). V prípade vykonania odbornej prehliadky servisný technik vystaví protokol o odbornej prehliadke, ktorý bude doručený elektronicky na vopred oznámenú mailovú adresu referentovi z referátu technických činností Objednávateľa a následne poštou Objednávateľovi. V protokole budú uvedené hodnoty meracích zariadení v príslušných jednotkách, pokiaľ prístroj meracie zariadenie obsahuje.
2. Poskytovateľ poskytuje na servisné práce ním vykonané záruku v rozsahu 6 mesiacov, ktorá začína plynúť odo dňa vykonania príslušnej servisnej práce.
3. Poskytovateľ zodpovedá Objednávateľovi za škodu, ktorá mu vznikla v príčinnej súvislosti s porušením povinností zo strany Poskytovateľa alebo tretej osoby, ktorú Poskytovateľ poveril plnením zmluvy, s výnimkou prípadov, keď porušenie povinností bolo spôsobené okolnosťami vylučujúcimi zodpovednosť.

**Čl. VI.**

**Ukončenie platnosti zmluvy**

1. Táto zmluva zaniká uplynutím doby, na ktorú bola uzatvorená alebo písomnou dohodou oboch zmluvných strán.
2. Túto zmluvu môže ukončiť ktorákoľvek zmluvná strana výpoveďou aj bez udania dôvodu. Výpovedná lehota je 2 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
3. Každá zmluvná strana môže od tejto zmluvy kedykoľvek odstúpiť na základe písomného a riadne zdôvodneného oznámenia o odstúpení od zmluvy, ak druhá zmluvná strana poruší svoje povinnosti vyplývajúce z tejto zmluvy a nezjedná nápravu takéhoto porušenia ani do 15 dní odo dňa doručenia písomnej výzvy na zjednanie nápravy. Odstúpenie od zmluvy sa v ostatnom riadi príslušnými ustanoveniami Obchodného zákonníka.

**Čl. VII.**

**Záverečné ustanovenia**

1. Táto zmluva sa uzatvára na dobu určitú, na 24 mesiacov od nadobudnutia jej účinnosti.
2. Táto zmluva nadobúda platnosť dňom jej podpisu oboma zmluvnými stranami. Zmluva je povinne zverejňovanou zmluvou v zmysle ustanovenia § 5a zákona č. 211/2000 Z.z. o slobodnom prístupe k informáciám v znení neskorších predpisov. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv, pričom účinnosť nadobúda v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov (ďalej aj len ako „Občiansky zákonník“) dňom nasledujúcim po dni jej zverejnenia.
3. Zmluvné strany sa dohodli, že Poskytovateľ v postavení veriteľa, pod sankciou neplatnosti právneho úkonu, nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka - Objednávateľa. Rovnakým spôsobom Poskytovateľ pohľadávku voči Objednávateľovi, pod sankciou neplatnosti právneho úkonu, nezabezpečí ručením treťou osobou alebo žiadnym iným právne prípustným spôsobom. Poskytovateľ, pod sankciou neplatnosti takého právneho úkonu, neposkytne práva k takejto pohľadávke tretej osobe. Písomný súhlas Objednávateľa s týmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky. V prípade, že dôjde zo strany Poskytovateľa k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za absolútne neplatný a neúčinný voči Objednávateľovi.
4. Táto zmluva sa vyhotovuje v 4 vyhotoveniach, z ktorých 1 vyhotovenie obdrží Poskytovateľ a 3 Objednávateľ.
5. Pokiaľ nebolo v tejto zmluve dojednané inak, riadia sa právne pomery z nej vyplývajúce a vznikajúce, Obchodným zákonníkom a ostatnými platnými právnymi predpismi Slovenskej republiky.
6. Zmluvné strany sa dohodli, že túto zmluvu je možné zmeniť alebo doplniť len formou písomných dodatkov, v súlade s § 18 ZVO, na ktorých platnosť sa vyžaduje, aby boli riadne potvrdené a podpísané oprávnenými zástupcami zmluvných strán. K návrhom dodatkov k tejto zmluve sa zmluvné strany zaväzujú vyjadriť písomne, v lehote 14 dní od doručenia návrhu dodatku. Po uvedenú dobu je týmto návrhom viazaná iba zmluvná strana, ktorá ho navrhla druhej strane.
7. Ak niektoré z ustanovení tejto zmluvy je alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
8. V prípade, ak bude podľa tejto zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
9. Zmluvné strany vyhlasujú, že táto zmluva, ako aj jej časti a informácie, dáta a skutočnosti nadobudnuté niektorou zo zmluvných strán na základe a/alebo v spojení s touto Zmluvou, nemôžu byť sprístupnené tretím osobám bez predchádzajúceho písomného súhlasu ďalšej zmluvnej strany. Každá zo Zmluvných strán berie na vedomie, že za dôverné informácie sa v právnom vzťahu založenom touto zmluvou považujú informácie, ktorých obsahom sú majetkové pomery ďalšej zmluvnej strany a všetky ďalšie informácie, ktoré vypovedajú o osobnom a majetkovom postavení zmluvnej strany, o predmete Zmluvou dojednaného obchodu a iné informácie, ktoré sú mu objektívne spôsobilé privodiť ujmu alebo narušiť intímnu sféru zmluvnej strany. Každá zo zmluvných strán je povinná zachovávať mlčanlivosť o dôverných informáciách a chrániť ich pred neoprávneným, úplným alebo čiastočným, sprístupnením tretím osobám bez predchádzajúceho písomného súhlasu dotknutej zmluvnej strany. Povinnosť mlčanlivosti sa neaplikuje v prípade, ak zmluvná strana zodpovedne preukáže, že:

* je povinná predmetnú dôvernú informáciu sprístupniť na základe zákona alebo
* dôverná informácia sa stala všeobecne známa.

1. V prípade, ak zmluvná strana má v úmysle dôvernú informáciu sprístupniť, je povinná o tom bez zbytočného odkladu informovať vopred druhú zmluvnú stranu. Za porušenie povinnosti mlčanlivosti sa nepovažuje, ak je dôverná informácia sprístupnená v potrebnom rozsahu právnemu zástupcovi, daňovému poradcovi alebo audítorovi zmluvnej strany, ak tieto osoby budú preukázateľne zaviazané zmluvnou stranou k povinnosti mlčanlivosti. Za porušenie povinnosti zachovávať mlčanlivosť podľa tejto zmluvy sa nepovažuje ani poskytnutie informácií orgánom štátnej správy, samosprávy, prokuratúry alebo iným právnickým osobám a fyzickým osobám, ktorým zákon zveruje rozhodovanie o právach a povinnostiach, za podmienky, že poskytnutie informácie súvisí s činnosťou subjektu, ktorému sa informácia poskytuje. Za porušenie povinnosti zachovávať mlčanlivosť sa tiež nepovažuje poskytnutie informácií tam, kde to prikazuje právny poriadok Slovenskej republiky. Povinnosť mlčanlivosti podľa tohto odseku platí aj po zániku tejto Zmluvy.
2. Zmluvné strany sa zaväzujú, že sa budú počas realizácie tejto zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.
3. Zmluvné strany sa zaväzujú, že si budú počas realizácie tejto zmluvy poskytovať všetku vzájomnú súčinnosť potrebnú k dosiahnutiu splnenia oprávnení a záväzkov vyplývajúcich z tejto zmluvy. Súčinnosť si budú poskytovať bezprostredne po tom, čo budú inou zmluvnou stranou na jej poskytnutie vyzvané.
4. Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.
5. Neoddeliteľnými súčasťami tejto zmluvy sú:

Príloha č. 1 – Rozsah servisných úkonov požadovaných v rámci pozáručného servisu a pravidelnej údržby

Príloha č. 2 – Cenová ponuka

Príloha č. 3 - Vyhlásenie uchádzača o subdodávateľoch

Príloha č. 4a a 4b – Skupina dodávateľ (len v prípade ak bude uplatniteľná)

Príloha č. 5 – Zoznam zdravotníckej techniky a cena za poskytované služby

V Trenčíne, dňa \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_

Za Objednávateľa: Za Poskytovateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Michal Plesník, riaditeľ

Fakultná nemocnica Trenčín

**Príloha č. 5: Zoznam zdravotníckej techniky a cena za poskytované služby**

|  |  |  |  |  |  |  |  |
| --- | --- | --- | --- | --- | --- | --- | --- |
| **Prístroj** | **Typ** | **Druh** | **Ser. číslo** | **Dát. inštalácie** | **Umiestnenie** | **Cena bez DPH/mesačne** | **Cena bez DPH/24 mesiacov** |
| Servo-i |  | Ventilátor | 14961 | SIEMENS | OAIM |  |  |
| Servo-i | E407E | Ventilátor | 7000 S11 | 3.12.2007 | OAIM |  |  |
| Servo-i |  | Ventilátor | 82026 | 29.10.2015 | OAIM |  |  |
| Servo-i |  | Ventilátor | 82027 | 29.10.2015 | OAIM |  |  |
| Servo-U | 6694800 | Ventilátor | 22242 | 20.12.2016 | Novorod. (4.p) |  |  |
| FLOW-i | C20 | Anestéza | 5018 | 29.10.2015 | ORL |  |  |
| FLOW-i | C20 | Anestéza | 5019 | 29.10.2015 | Gynekológia (4.p) |  |  |
| FLOW-i | C20 | Anestéza | 7080 | 26.9.2018 | Trauma |  |  |
| FLOW-i | C20 | Anestéza | 7747 | 9.9.2019 | Sklad Ortopédia |  |  |
| Alphaclassic Pro | 1118.06K0 | Stôl | 12650 | 10.12.2018 | Úrazovka - sálik |  |  |
| Meera | 7200.01B0 | Stôl | 1637 | 13.6.2019 | Trauma-OS3 (p) |  |  |
| VOLISTA STANDOP | KUP. 400 DF+600 DF | Lampa | AR13398 | 21.12.2015 | Gyn-OS1 (3.p) |  |  |
| VOLISTA STANDOP | KUP. 400 DF+600 DF | Lampa | AR13419 | 19.10.2015 | Gyn-OS2 (3.p) |  |  |
| VOLISTA STANDOP | KUP. 400 DF+600 DF | Lampa | AR13420 | 19.10.2015 | Chir-OS1 (2.p) |  |  |
| VOLISTA STANDOP | KUP. 400 DF+600 DF | Lampa | AR13425 | 19.10.2015 | Chir-OS2 (2.p) |  |  |
| VOLISTA STANDOP | KUP. 400 DF+600 DF | Lampa | AR13421 | 19.10.2015 | Ortop-OS4 (p) |  |  |
| VOLISTA STANDOP | KUP. 400 DF+600 DF | Lampa | AR13423 | 19.10.2015 | Trauma-OS3 (p) |  |  |
| VOLISTA ACCESS | VCS64DF | Lampa | 500539 | 10.4.2018 | Chirurgia OS 3 |  |  |
| LUCEA | LCA 50 | Lampa | 500736 | 16.5.2018 | Úrazovka - sálik |  |  |
| VOLISTA ACCESS | VCS64DF | Lampa | 500880 | 5.12.2018 | Gyn-OS1 (4.p) |  |  |
| VOLISTA ACCESS | VCS64DF | Lampa | 501001 | 20.3.2019 | Trauma-Nová OS (p) |  |  |
| LUCEA | LCA 50 | Lampa | 501039 | 23.5.2019 | Očné zákr. sálik 2.p |  |  |
| LUCEA | SAT LCA 50 | Lampa | 500049 | 5.12.2019 | RTG |  |  |
| VOLISTA ACCESS | VCS64DF | Lampa | 501209 | 6.12.2019 | ORL OS1 |  |  |
| OTESUS 1160 | 1160.01C0 | Stôl | 1340 | 4.3.2020 | Chirurgia OS1 (1.p) |  |  |
| OTESUS 1160 | 1160.01C0 | Stôl | 1338 | 4.3.2020 | Urológia OS1 (4.p) |  |  |
| OTESUS 1160 | 1160.01C0 | Stôl | 1347 | 4.3.2020 | Urológia OS2 (4.p) |  |  |
| OTESUS 1160 | 1160.01C0 | Stôl | 1341 | 4.3.2020 | Ortopédia (0.p) |  |  |
| OTESUS 1160 | 1160.01C0 | Stôl | 1342 | 4.3.2020 | Gyn OS1 (3.p) |  |  |
| Meera ST | 7100.01B0 | Stôl | 139 | 2.10.2019 | OAIM |  |  |
| **Celková suma bez DPH:** | | | | | |  |  |

K cene sa pripočíta DPH v sadzbe platnej podľa všeobecne záväzných predpisov v deň zdaniteľného plnenia.